Lye var kjent for sin evne til å se og kjenne igjen arter, og var utrettelig entusiastisk i å dele og utvide artskunnskapen, enten det nå var å revidere vanskelige, men viktige artsgrupper, beskrive nye arter, eller dokumentere artsmangfoldet ved tallrike belegg i herbarier og registreringer i Artsdatabankens database. Han var internasjonalt kjent som en ekspert på starrfamilien, men forsket også på andre karplanter, sopper og moser. Lye var også en av de få som hadde grundig kjennskap til de norske bjørnebærartene.